KBANK กำไรเจ๋ง!
เมื่อวันที่ 20 ก.ค. 2561 KBANK นำส่งงบการเงินสำหรับไตรมาส 2/2561 และงวด 6 เดือน สิ้นสุดวันที่ 30 มิถุนายน 2561 พบว่า ออกมาดีกว่าคาดการณ์ของนักวิเคราะห์และตลาดประเมินไว้ก่อนหน้า
27 ก.ค. 2561

คุณค่าบริษัท
เมื่อวันที่ 20 ก.ค. 2561 ทาง ธนาคารกสิกรไทย จำกัด (มหาชน) หรือ KBANK นำส่งงบการเงินสำหรับไตรมาส 2/2561 และงวด 6 เดือน สิ้นสุดวันที่ 30 มิถุนายน 2561 พบว่า ออกมาดีกว่าคาดการณ์ของนักวิเคราะห์และตลาดประเมินไว้ก่อนหน้า
สำหรับผลการดำเนินงานไตรมาส 2 สิ้นสุดวันที่ 30 มิถุนายน 2561 บริษัทมีกำไรสุทธิขยับขึ้นมาอยู่ที่ 10,916.74 ล้านบาท หรือ 4.56 บาทต่อหุ้น จากงวดเดียวกันของปีก่อน 8,986.11 ล้านบาท หรือ 3.75 บาทต่อหุ้น เนื่องจากการเพิ่มขึ้นของรายได้ดอกเบี้ยสุทธิจำนวน 671 ล้านบาท หรือ 2.83% โดยอัตราผลตอบแทนสินทรัพย์ที่ก่อให้เกิดรายได้สุทธิ (NIM) อยู่ที่ระดับ 3.39% รวมถึงรายได้ที่ไม่ใช่ดอกเบี้ยเพิ่มขึ้นจำนวน 1,125 ล้านบาท หรือ 7.45% ซึ่งส่วนใหญ่เกิดจากรายได้จากผลิตภัณฑ์ตลาดทุนเพิ่มขึ้นจากการจำหน่ายหลักทรัพย์ และรายได้เงินปันผลรวมทั้งรายได้สุทธิจากการรับประกันภัยเพิ่มขึ้น
ขณะที่ ผลการดำเนินงานงวด 6 เดือน สิ้นสุดวันที่ 30 มิถุนายน 2561 บริษัทมีกำไรสุทธิขยับขึ้นมาอยู่ที่ 21,682.46 ล้านบาท หรือ 9.06 บาทต่อหุ้น จากงวดเดียวกันของปีก่อน 19,157.60 ล้านบาท หรือ 8.00 บาทต่อหุ้น ส่วนใหญ่เกิดจากธนาคารมีการตั้งสำรองค่าเผื่อหนี้สงสัยจะสูญลดลง
ด้วยกำไรสุทธิไตรมาส 2/2561 และงวด 6 เดือน เติบโตแข็งแกร่ง ผลดังกล่าว ทำให้นักวิเคราะห์ บล. เคทีบี (ประเทศไทย) ปรับประมาณการกำไรสุทธิในปี 2561/2562 เพิ่มขึ้น 6.4%/6.2% จากที่ปรับ credit cost ลดลงในปี 2561/2562 เหลือ 180/170 bps (ครึ่งแรกปี 2561 มี credit cost ที่ 171 bps จากระดับเป้าหมายที่ KBANK เคยให้ไว้ที่ 185 bps)
อีกทั้งปรับกำไรจากเงินลงทุนเพิ่มขึ้นเพราะช่วงไตรมาส 1/2561 ทำกำไรได้ดีมาก ส่งผลให้กำไรสุทธิในปี 2561 เพิ่มขึ้น 3.9 หมื่นล้านบาท เพิ่มขึ้น 13% จากงวดเดียวกันของปีก่อน
จากผลการดำเนินงานแกร่ง ทำให้มีการปรับคำแนะนำขึ้นเป็น “ซื้อ” จากเดิมที่ให้ “ถือ” และปรับมูลค่าเหมาะสมเพิ่มขึ้นเป็น 230 บาท อิง P/BV ที่ 1.45 เท่า เทียบเท่า -0.5SD ย้อนหลัง 5 ปี จากเดิมที่ 206 บาท อิง P/BV ที่ 1.31 เท่า เทียบเท่า -1SD ย้อนหลัง 5 ปี โดยมองว่า กำไรสุทธิจะกลับมาเติบโตได้ดีจากการตั้งสำรองฯ ที่ลดลง
…
ผู้ถือหุ้นรายใหญ่
รายชื่อกรรมการ